PlayStation 5

PlayStation 5 (PS5) ialah sebuah konsol permainan video yang dibangunkan oleh Sony Interactive Entertainment. Konsol ini telah dilancarkan pada akhir tahun 2020 sempena musim jualan akhir tahun itu.

Sejarah 
Berita terawal berkenaan PlayStation 5 (PS5) dihebahkan oleh ketua arkitek Mark Cerny dalam sebuah wawancara bersama-sama pihak majalah Wired pada April 2019. Pada Oktober 2019, pihak Sony mengumumkan bahawa konsol itu akan dilancarkan di seluruh dunia menjelang akhir 2020. Pada bulan itu juga, ciri-ciri perkakasan konsol itu juga diumumkan. Maklumat ciri-ciri yang menyeluruh telah diuar-uarkan oleh pihak Sony pada 18 Mac 2020.

Pihak Sony telah menyiarkan sebuah pertunjukan berkenaan PS5 yang termasuk pendedahan pertama rupa konsol PS5; pertunjukan tersebut pada asalnya dirancang disiarkan pada 6 Jun, tetapi ditunda ke 11 Jun berikutan perkembangan protes George Floyd pada masa itu, dengan kenyataan bahawa pihak Sony akan "berundur supaya suara-suara yang lebih penting dapat didengari."

Perkakasan

Alat kawalan DualSense 

Alat kawalan tak berwayar PlayStation 5, dengan nama DualSense diumumkan pada 7 April 2020. Alat kawalan baharu ini memiliki pencetus adaptif yang dapat mengubah kekerasan tombol berdasarkan babak permainan seperti dalam babak memanah. Nama butang "Share" yang digunakan pada alat kawalan PS4, DualShock diubah nama menjadi "Create". DualSense memiliki mikrofon yang tersendiri, membolehkan pemain dapat bersembang hanya melalui alat kawalan mereka.

Rujukan

Pautan luar 
 
 

 
Konsol permainan video
PlayStation